Tidligt fredag morgen er en 75-årig mand af ukendte årsager gået fra Hobro Sygehus kun iført sygehusundertøj og en brun jakke. Nordjyllands Politi har derfor sat en efterlysning af manden i gang og håber, at offentligheden kan hjælpe til med at finde den 75-årige hurtigst muligt. Manden beskrives som høj, almindelig af bygning, gråt hår, fuldskæg og altså iført sygehusundertøj og en brun jakke. Hvis du har oplysninger i sagen, kan du kontakte Nordjyllands Politi på 1-1-4.

Referat:
Nordjyllands Politi har igangsat en efterlysning af en 75-årig mand, der er gået fra Hobro Sygehus tidligt i morges.